# אסתי זקהיים

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אסתי זקהיים

אסתר (אסתי) זקהיים (נולדה ב16 בנובמבר 1965 בתל אביב), שחקנית ישראלית.

בשנת 1983 החלה את דרכה כשתפקדה בשירותה הצבאי בתחנת הרדיו גלי צה"ל, שם הפיקה מגוון תוכניות בידור. לאחר שירותה הצבאי סיימה לימודי משחק באוניברסיטת תל אביב, ועברה להתגורר בלונדון במטרה ללמוד משחק בבית הספר למשחק ALRA. בזמן שהותה באנגליה, שיחקה במספר משמעותי של הצגות תיאטרון.

לאחר שחזרה לארץ קיבלה את תפקידה הראשון בסרט הקולנוע "אבא גנוב II" לצד יהודה ברקן ואריה אליאס. לאחר ששחקה במספר משמעותי של סרטים קצרים, שחקה בשנת 1995 בסרטו עטור השבחים של שמי זרחין "לילסדה" לצד אלון אבוטבול וגילה אלמגור, וזכתה עבור משחקה בפרס אוסקר ישראלי על משחק משני נשי. בשנת 1996 השתתפה זקהיים בסדרת הטלוויזיה "קפה פריס". אולם אחד מתפקידיה המשמעותיים והזכורים ביותר של זקהיים היה בשנת 1997, בסרטה של ג'ולי שלז, "עפולה אקספרס", בו שיחקה תפקיד ראשי לצד צביקה הדר ואריה מוסקונה. "עפולה אקספרס" נהפך מיידית לסרט-חובה ישראלי, זכה בפרס וולג'ין בפסטיבל ירושלים וגרף שישה פרסי אוסקר ישראלי, ביניהם לסרט עצמו, וכן פרס השחקנית הראשית הטובה ביותר עבור זקהיים.

בשנת 1998 ככבה זקהיים, לצד אפרת בן-צור ושירה גפן בסדרת הטלוויזיה "עשרים פלוס", ולצד מירב גרובר בסרט "דשאים סגולים". בשנת 2001 שחקה בסרט הטלוויזיה "1000 קלוריות" לצד דלית קהן, וב2002 בסדרת הטלוויזיה "טיפול נמרץ", שזכתה להצלחה ושידרה שתי עונות, לצד עמוס לביא ומיכל ינאי. בשנת 2003 שחקה זקהיים בסרט המצליח ועטור הפרסים הבינלאומיים של שמי זרחין "הכוכבים של שלומי" לצד אריה אליאס ואסי כהן. באותה תקופה החלה ללמד משחק בבית צבי, קידמה את קמפיין האופנה של "עונות" והשתתפה בקלטות ילדים מצליחות. כמו כן, הנחתה את תוכנית הטלוויזיה "זמן הורים" בערוץ 2. השתתפה במספר הצגות, ביניהן "סדקים" בפסטיבל עכו, "קונצרט" בתיאטרון בית ליסין, "שירה לוין חיה ומתה בתל אביב" בתיאטרונטו, "איפה תיקי" בפסטיבל הרמת מסך, "רעב" ו"אלוורה" בתיאטרון תמונע.

זקהיים נשואה ולה שלושה ילדים. השחקנית חברת מפלגת מרצ וממצבת במקום ה106 ברשימתה לכנסת.

## [עריכה] קישורים חיצוניים

- אסתי זקהיים, במסד הנתונים הקולנועיים IMDb (באנגלית)
- אסתי זקהיים, באתר E! Online, ערוץ הבידור (ישראל)

- אסתי זקהיים באתר הבמה

הקודם: 1994 - אורלי זילברשץ בנאי | זוכת פרס אופיר לשחקנית המשנה הטובה ביותר לשנת 1995 - אסתי זקהיים ("לילסדה") | הבא: 1996 - דנה רז

הקודם: 1996 - לוסי דובינצ'ק | זוכת פרס אופיר לשחקנית הראשית הטובה ביותר לשנת 1997 - אסתי זקהיים ("עפולה אקספרס") | הבא: 1998 - דפנה רכטר

מקור: http://he.wikipedia.org../../../%D7%90/%D7%A1/%D7%AA/%D7%90%D7%A1%D7%AA%D7%99_%D7%96%D7%A7%D7%94%D7%99%D7%99%D7%9D.html

קטגוריות: שחקני קולנוע וטלוויזיה ישראלים | שחקני תיאטרון ישראלים | זוכי פרס אופיר

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש